|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Frumvarp til laga um breytingu á lögum nr. 121/1997, um ríkisábyrgðir og lögum nr. 43/1990 um lánasýslu ríkisins (endurskoðun heildarlaga) FJR-18120024. |
| **Ráðuneyti /verkefnisstjóri** | Fjármála- og efnahagsráðuneytið. |
| **Innleiðing EES-gerðar?** | Já  Nei |
| **Dags.** | 17. febrúar 2021. |

|  |
| --- |
| 1. **Úrlausnarefni** |
| 1. **Forsaga máls og tilefni**   Í kjölfar ábendinga Ríkisendurskoðunar og Ríkisábyrgðasjóðs auk umræðu í fjárlaganefnd um einstök ákvæði laga um ríkisábyrgð og framkvæmd þeirra, ásamt breytingum á lagaramma opinberra fjármála og innleiðingu nýrra reikningsskilastaðla er talið eðlilegt að endurskoða lögin.   1. **Hvert er úrlausnarefnið?**   Að færa lagaramma ríkisábyrgða og endurlána að lagaramma opinberra fjármála og tryggja skýrari umgjörð og markvissari framkvæmd þessara viðfangsefna. Sjá helstu úrlausnarefni í D2.   1. **Að hvaða marki duga gildandi lög og reglur ekki til?**   Með breytingunum munu lögin og framkvæmd þeirra verða skýrari, fyrir þá aðila sem fá ríkisábyrgðir og endurlán, þá sem sjá um mat á og umsýslu ábyrgða og lána, auk eftirlitsaðila, sjá t.d. skýrslu Ríkisendurskoðunar til Alþingis um Ríkisábyrgðir og endurlán ríkissjóðs frá október 2015. Aðlaga þarf núgildandi reglur einnig að breyttum lögum. |
| 1. **Markmið** |
| 1. **Stefna hins opinbera á viðkomandi málefnasviði/málaflokki**   Stefna stjórnvalda er að draga úr ríkisábyrgðum eins og kostur er næstu árin með því að lækka útistandandi nafnvirði ábyrgða og hlutfall ríkisábyrgða af landsframleiðslu. Almennt er ekki gert ráð fyrir að gefa út nýjar ríkisábyrgðir í venjulegu árferði og því þurfa sérstakar aðstæður að kalla á að slíkt sé gert. Á sama tíma er líklegt að endurlán haldi áfram og jafnvel aukist.   1. **Markmið sem að er stefnt með lagasetningu í ljósi úrlausnarefnis og stefnu stjórnvalda**   Markmið með fyrirhugaðri lagabreytingu er að endurskoða og skerpa á núverandi lagaramma í með hliðsjón af fyrrgreindri forsögu. Einnig, í ljósi þess að stefnt er að því að draga úr ríkisábyrgðum á meðan að endurlán eru líkleg til að aukast er eðlilegt að lögin taki mið af þeirri stefnu og þróun og að umfjöllun um ríkisábyrgð og endurlán verði skýrari og framkvæmd þeirra skilvirkari. Með þeim áherslum og breytingum má ætla að það endurspeglist í því meginmarkmiði að draga úr ríkisábyrgðum. |
| 1. **Leiðir** |
| 1. **Ekkert aðhafst - hvaða afleiðingar hefði það?**   Þörf er á að laga misræmi milli laga um ríkisábyrgðir og breytts lagaramma opinberra fjármála og auka skilvirkni í framkvæmd laganna, sbr. umræður í fjárlaganefnd og skýrslu Ríkisendurskoðunar um lögin og því er þörf á að breyta tilteknum ákvæðum.   1. **Önnur úrræði en lagasetning sem metin hafa verið**   Önnur úrræði en lagasetning koma ekki til álita til að hægt sé að gera ákvæðin markvissari í framkvæmd og í samræmi við breyttan lagaramma um opinber fjármál.   1. **Mögulegar leiðir við lagasetningu**   Leggja fram frumvarp til breytinga á lögum um ríkisábyrgð sem felur í sér endurskoðun á ákvæðum og fyrirkomulagi núgildandi laga. Jafnframt þarf að endurskoða lög um lánasýslu ríkisins. Þá kemur til skoðunar að leggja fram heilstætt frumvarp sem kemur í stað núverandi löggjafar um ríkisábyrgðir og lánasýslu ríkisins. |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni**   Útbúið verður lagafrumvarp til breytinga á núgildandi lögum um ríkisábyrgðir og lögum lánasýslu ríkisins til að tryggja markvissari og skilvirkari framkvæmd þeirra, sjá helstu fyrirhuguðu breytingar í D2.   1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**   Helstu breytingar:   * Skipta út tilvísun í Ríkisábyrgðasjóð, sem ekki er til í neinu formi. * Í ljósi nýrra reikningsskilareglna, endurskoða 5. gr., þ.m.t. fella út tilvísun í afskriftareikning og varasjóð og vísa frekar til meðferðar á lánum ríkissjóðs skv. nýjum reikningsskilareglum. * Hækka hámarkshlutfall af lánsfjárþörf úr 75% í 80% í 2. mgr. 3. gr. * Ríkisábyrgðir og ekki síður endurlán varða ekki bara einstök verkefni heldur einnig almenn endurlán til félaga og þarf að aðlaga t.d. 3. gr. að þessu. * Í ljósi nýrrar flokkunar félaga í eigu ríkisins og breytinga á reikningsskilum í ríkisreikningi er eðlilegt að endurskoða tilvísun í B- og C-hluta ríkissjóðs í 2. mgr. 1. gr. laganna. * Setja skýrari ramma um áhættugjald og ábyrgðagjald og muninn á þeim. * Lög um ríkisábyrgðir fjalla einnig um endurlán ríkissjóðs og m.v. stefnu stjórnvalda (sjá lið B) er líklegt að ríkisábyrgðum fækki og endurlán aukist og þörf sé á að skilgreina betur hvaða ákvæði eigi við um hvorn þátt og endurskýra lögin „Lög um ríkisábyrgðir og endurlán ríkissjóðs.“ * Gera má ráð fyrir því að breyta þurfi lögum um Lánasýslu ríkisins, nr. 43/1990, samhliða breytingum á þessum lögum. |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?**   Nei   1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**   Áform um breytingar eru aðallega tæknilegs eðlis og hafa ekki áhrif á fyrrgreind ákvæði.   1. **Er önnur grundvallarlöggjöf sem taka þarf tillit til?**   Nei. |
| 1. **Samráð** |
| 1. **Hverjir eru helstu hagsmunaaðilar?**   Stofnanir og félög í eigu ríkisins og aðrir mögulegir umsækjendur   1. **Er skörun við stjórnarmálefni annarra ráðuneyta?**   Nei.   1. **Samráð sem þegar hefur farið fram**   Fjármála- og efnahagsráðuneytið hefur unnið að málinu í samráði við Seðlabankann og Ríkisendurskoðun á síðustu árum. Þá hefur einnig átt sér stað samráð ráðuneytisins við fjárlaganefnd.   1. **Fyrirhugað samráð**   Áfram verður unnið að málinu í samráði við ofangreinda aðila. |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. fylgiskjal** |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?**   Nei   1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**   Ekki er gert ráð fyrir að innleiðing hafi mikil áhrif á stofnanir, hagsmunaaðila eða almenning.   1. **Hvaða forsendur þurfa að vera fyrir hendi til að lagasetning beri árangur?**   Á ekki við   1. **Mælikvarðar á árangur og útkomu**   Á ekki við   1. **Hefur verið hugað að því að afla gagna til að meta árangur þegar þar að kemur?**   Á ekki við |
| 1. **Annað** |
|  |
| 1. **Fylgiskjöl** |
| 1. **Mat á áhrifum lagasetningar – Frummat, sbr. eyðublað** 2. **Önnur fylgiskjöl eftir atvikum** |